JohanHeinsen/ENO huggingface dataset:
Aarhuus Stifts-Tidende, 1833-02-05
Odense. Som lykkelige under vor elskede Frederiks Scepter, imødesee vi stedse med Hjerternes Fryd Dagen, der gav os den bedste, den ædleste Styrer og Fader. De Festiviteter, hvormed Gaarsdagen begyndte, vare stor Parade af Regimentet og Borgervæbningen, Høitideligheder paa Gymnasiet, flere Embedsmænds Forsamling til en Diner hos Stiftamtmanden, og en lignende hos Regimentets Chef for samtlige Officerer; samt endelig om Aftenen ved et talrigt og glimrende Bal paa Raadhuset. J Aften feires Dagen paa Theatret, i Morgen ved Hr. Hausens Concert paa Raadhuuset, paa Torsdag ved Klubbal, paa Fredag ved Middagspiisning i Selskabet hos Strøm &c. J enhver Kreds lyde fra tak opfyldte Hjerter de samme Ønsker og Bønner til Al styreren om Held og Velsignelse for Landets Fader og Velgjører. Ved Høitideligheden paa Gymnasiet opførtes en skjøn Cantate for og efter Talen. Denne, som holdtes af Skolens Rector Hr. Professor Saxtorph. R. a. D., afhandlede med sand Grundighed, og hjertelig Varme det for Tiden saa fædrelandske Emne: "Hvorledes betragter den retsindige danske Mand den ham af Kongen aabnede Leilighed til, som Raadgiver at virke med ham til Borgersamfundets Vel, saa at han ved gavnlig virksom Paaskjønnelse, deraf kan vise sig dette Gode værdig?" (Hp. Av.) Assens, den 26de Jan. Atter i disse Dage have vi her i Egnen havt et Exempel paa Farligheden af de saakaldte Percussionsgeværer. En Gaardmand i Flemløse Sogn vilde uddrage Ladestokken af et saadant Gevær, der af en Karl for flere Dage siden var henlagt ladt, med Hanen hvilende paa Knald Perlen; men ved Geværets Rysten, eller ved at sætte Kolben til Gulvet, gik det af, og Skuddet knuste Mandens høire Haand. Dette kan tjene til Advarsel for dem, der bruge at holde Geværet ladt i Huset, og det lærer, hvor nødvendig den Forsigtighed er, at aftage Perlen for Hanen nedlægges paa Fængrøret, samt at de Geværer aldeles burde bandlyses, hvis Jndretning er saaledes, at Hanen ei, som sædvanligt, kan sættes i Ro, men enten maa hvile paa Fængrøret eller staae heel opspændt.
Aarhuus Stifts-Tidende, 1833-02-05
Callundborg. Fuldblodshingsten Hasard, som en Forening i Holbek Amt har kjøbt af Hs. D. Hertugen af Augustenborg, er nu kommen til sit Stand qvarteer, Bjerrebyegaard. Den er 6 Aar gammel, blankbruun uden mindste Aftegn, er 10 Qvrt. 2 Tom. høi, og har vundet meget bifald, selv af det engelske Systems Modstandere. Jsær udmærker sig dens ædle og skjønne Fordeel, dens velstillede Been og regelmæssige Bevægelse. Den skal bedække til 20 Rbd. Sølv. Flere Bønder have meldt sig.
Aarhuus Stifts-Tidende, 1833-02-05
Schlesvig. Major v. Wachenhusen i Altona tilbyder i Zeitung für Pherdeliebhaber No. 16 at modtage det af Hs. D. Hertugen af Augustenborg tilbudte Væddeløb paa 20 Mile, mellem Colding og Haderslev, og haaber med een Hest af reen jydsk Race at beseire Fuldblodshingsten Erymus (efter Moses). Dersom tydske Privatmænd trække sig tilbage, "af Frygt for at stilles i Klasse med Spillere af Profession," vil Hr. Majoren søge ved Subscription i Engelland at tilveiebringe 2000 Rbd., som sættes mod Hs. Durchlauchtigheds 4000.
Aarhuus Stifts-Tidende, 1833-02-05
Apenrade. Jfølge Rygte skal den bekjendte Hestehandler Olde fra Nienbrook være bleven overfaldet paa den Lüneborger Hede og ihielskudt tilligemed hans Kudsk. (Ap. Av.)
Aarhuus Stifts-Tidende, 1833-02-05
Ringkjøbing, den 26de Jan. Sidstafvigte 2de de, tildrog sig den sørgelige Begivenhed paa Holmsland her tæt ved Byen, at en Gaardmand og hans Tjenestepige, efter faa Timers Sygdom, døde, og efter alle Symptomer af Arsenik. En yngre Tjenestepige var ogsaa angrebet, men kom sig igjen. Manden var for faa Maaneder siden bleven Enkemand, og imedens Konen laae Liig, blev i samme Værelse bortstiaalet omtrent 100 Rbdlr., hvorfor Karlen i Gaarden, en Broder til den afdøde Tjenestepige, har været mistænkt, og nogle Trudsler, han under en Ordvexling med Huusbonden for kort Tid siden brugte imod denne, i Forbindelse med andre Omstændigheder, har givet Anledning til, at han nu sidder arresteret. Jøvrigt ere Undersøgelses=Forhørerne, saalidet som Lægernes visum repertum, endnu ikke sluttede Som en Mærkelighed ved vor Bye har her ikke i Mands Minde været nogen Tallotterie=Kollection, hvorfor ogsaa Faa eller Jngen af den lavere Klasse. her spillede i Lotteriet, eller havde Sands derfor Jmidlertid er dette Savn nu afhjulpet.
Aarhuus Stifts-Tidende, 1833-02-05
Kjøbenhavns Børs-Cours den 1ste Februar 1833. Hamb. 2 M. a vista . 214. 4 PC. R. Obl. 100 1/2 a 101 r. S. Species 211. 12 Mk. 10 1/2 s. - 6 PC. N. Laan 103 a 103 1/2 B. N. Sp. S. . . . . . 152 Rbd. 3/5 4 pC. dito. . . . 98 1/2 a 99 B. 4 pC. kg. Obl. 91 1/2 a 92. = 4 PC. N. Obl. 98 1/2 a 99 r. S. Dito . . . . . 85 1/2 a 85 B., 4 pC. N. St. Obl. – Nat. Ob. . . . . 102 r. S., 3 PC. d. Obl. . . . 69 L. S. Aarhuus.
Aarhuus Stifts-Tidende, 1833-02-05
Her befinde sig endnu Reisende som have lagt indesneede i 8 Dage, og som flere Gange have været ude, men seet sig nødsagede til at vende om igien. Mange Vogne staae rundt omkring i Sneedyngerne, adskillige Mennesker have været i stor Livsfare, og et Par skulle allerede være fundne døde.
Aarhuus Stifts-Tidende, 1833-02-05
Hestehandler Harms er passeret herigjennem til Randers Marked for, som der siges, at kjøbe Heste til en Leverance for den franske Armee.
Aarhuus Stifts-Tidende, 1833-02-05
Reisende fra Kallundborg til Aarhuus, den 5te Februar og Morgenen: Ritmester v. Benzon og Søn, Cand. juris van Deurs, Silke= og Klædehandler Berg.
Aarhuus Stifts-Tidende, 1833-02-05
Bekjendtgjørelser. At min uforglemmelige Kone Marie Christiane fød Storm ved Døden er afgaaet den 4de Februar bekjendtgjøres herved for hendes Slægt og Venner. Min Alderdoms Støtte er tabt, at jeg snart skal følge efter, er min Trøst. Hørning, den 4de Februar 1832. Rummelhoff.
Aarhuus Stifts-Tidende, 1833-02-05
Bal en Masque. i Selskabet Polyhymnia. Søndagen den 17de Februar d. A. afholdes Bal en Masque i Selskabet Polyhemnias Locale for Selskabets Medlemmer samt hvem disse ville indføre, og som ere i en for Selskabet passende borgerlig Stilling, hvilke til den Ende meddeles en skriftlig Tilstaaelse, der følger med Adgangsbilletten. Jngen Umaskeret tilstædes Adgang for efter Kl. 11. Billetter a 1 Rbd. afhentes fra Torsdagen den 14de Februar hos Selskabets Kasserer Hr. Kammerraad Bjerg, samt ved Indgangen, der aabnes Kl. 7. Ballet begynder Kl. 8. Directionen.
Aarhuus Stifts-Tidende, 1833-02-05
De til den 2den og 16de Februar samt 6te Marts d. A. berammede Auctioner, over det Dødsboet efter Maren Marie Nielsdatter, Hustrue af Huusmand Hans Knudsen i Asmildgaarde, tilhørende Huus af Hartkorn 4 Skpr. 2 1/4 Alb. med Konge- og Kirketienderne deraf, samt Besætning, Ind- og Udbo, bliver ifølge det Passerede ved Skiftesamlingen i Boet Dags Dato, herved tilbagekaldt. Lysgaard og Hids Herreders Contoir paa Dalsgaard, den 29de Januar 1833. H. H. Holm.
Aarhuus Stifts-Tidende, 1833-02-05
Forpagtnings Auction. Hovedgaarden Bygholms Avling og Meierie bliver, ifølge høie Vedkommendes Ordre, Torsdagen den 28de Februar førstkommende, om Formiddagen Kl. 11, opraabt til Bortforpagtning i 9 paa hinanden følgende Aar, fra 1ste Mai dette Aar til 1ste Mai 1842. Denne for sin Størrelse, Godhed, fordeelagtige og skjønne Beliggenhed, neppe 3/4 Miil fra Horsens, bekjendte Avlsgaard, staaer for Hartkorn Ager og Eng 119 Tdr. 2 Skpr. 2 Fkr. 2 Alb., med et Areal af circa 1500 Tønder Land, for al Slags Sæd skikkede Jorder, forenet med en aarlig Slet af imellem 1100 og 1300 Læs Enghøe. Gaarden kan erholdes med eller uden Hoverie. Som Besætning holdes 30 Heste, og et ved forædlet Race udmærket godt Meierie af omtrent 250 Fæekreature, samt et Schæfferie, bestaaende af 700 a 800 Faar, af hvilken Besætning saavel Hestene som Køerne overleveres Forpagteren til Ansvar, tilligemed en Deel Avlsredskaber og Jnventarium. Conditionerne henligge til Eftersyn hos undertegnede Godsforvalter, der paaviser Eiendommen. Bygholm, den 28de Januar 1833. Købke.
Aarhuus Stifts-Tidende, 1833-02-05
Fjerde Klasse, til Documenter efter StempletvaNo. 2. 3. H pirs=Forordningens §. 5. litt. b. 10 Rigsbankskilling Sølv. Mads Rod, Landvæsenskommissair, Herredsfoged og Skriver i Sønderlyng og Middelsom Herreder, Gjør vitterligt: at efter Begjæring af Mathias, Poulsen forhen i Wærum Mølle, nu i Wærum, indstævnes herved med Aar og Dags Varsel, i Kraft af Kongelig allernaadigst Bevilling af 20de Januar 1826, Jhændehaveren af 2de ham, som daværende Eier af Hornbech Kirke i Middelsom Herred i Viborg Amt, den 21de Juni 1799 udstædte Obligationer til Hr. Blicher i Spentrup i Randers Amt, respective paa 1050 Rdlr. Dansk Courant med første og 650 Rdlr. Dansk Courant med anden Prioritet i bemeldte Kirke med Tilliggende, at møde for Middelsom Sønderlyng Herreders Ret, som holdes paa Viborg Raadhuus den første Torsdag eller ordinaire Tingdag i April Maaned 1834, om Formiddagen Kl. 10, for der og da med bemeldte Obligationer at fremkomme, og lovlig Adkomst dertil at beviisliggjøre, da Citanten i modsat Fald, overeensstemmende med Bevillingen vil paastaae og forvente. berørte Obligationer aldeles mortificerede. Forelæggelse og Lavdag er afskaffet ved Fr. af 3die Juni 1796. Til Bekræftelse under mit Navn og Segl. Middelsom og Sønderlyng Herredsfogderie, den 27de Decbr. 1832. Rod. (L. S.)
Aarhuus Stifts-Tidende, 1833-02-05
Da Uberettigede, særdeles fra Aarhuus Bye, have tilladt sig at jage paa Schaarupgaards Jagtdistrict og navnligen i Elev og Lystrup Moser, der grændse til Weilbye og Terp Moser, i hvilke Første Schaarupgaard Eier er ene jagtberettiget, saa advares herved Alle og Enhver at afholde sig aldeles fra saadan Jagt, da de i modsat Fald blive straffede efter Anordningerne. Schaarupgaard, den 21de Januar 1833. Storm.
Aarhuus Stifts-Tidende, 1833-02-05
En god Landeiendom, hvormed, om forlanges, kan følge den fornødne Besætning og Jnventarium, ønskes i Forpagtning til anstundende første Mai. De herpaa Reflecterende, ville derom behageligen afgive Brev, under Adresse: "Forpagtning, til Postkontoiret i Horsens."
Aarhuus Stifts-Tidende, 1833-02-05
En grønmalet, gandske nye Slæde, er tilkjøbs hos Brændeviinsbrænder. S. Thomsen.
Aarhuus Stifts-Tidende, 1833-02-05
Stedet No. 887 paa Volden er at faae tilkjøbs eller tilleie til førstkommende Paaske=Flyttetid, naar derom accorderes med Undertegnede. – Tillige kan gode indenlandske Dynevaar faaes tilkjøbs hos Elias Møller.
Aarhuus Stifts-Tidende, 1833-02-05
En Stue paa 3 Fag med en 2tage Kakkelovn og et Sovekammer, Alt til Gaden i Gaarden No. 601 paa Frederiksgade, som beboes af Bødker Møller, kan til Paaske Flyttetid faaes til Leie hos Sadelmager Rommel.
Aarhuus Stifts-Tidende, 1833-02-05
J Kjøbmand Røses forrige Gaard paa Studsgade er nederste Etage samt Pakhuse at faa til Leie, beqvem indrettet til en betydelig Kjøbmandshandel.
Aarhuus Stifts-Tidende, 1833-02-05
Den Huusleilighed som beboes af Frue Secher, paa Hjørnet af Studsgade og Graven, kan til Paaske Flyttetid faaes til Leie.
Aarhuus Stifts-Tidende, 1833-02-05
Chocolade i alle Sorter fra 2 til 8 Mk. pr. Pd. af P. Chr. Deichmann & Comps. Fabrik, andet ved Dampkraft i den fuldkomneste Finhed, haves som sædvanlig i Oplag og udsælges til Fabriks=Priis J. Karmark.
Aarhuus Stifts-Tidende, 1833-02-05
Bilbaoer Kastannier, spanske Viindruer, Citroner, Confectrosiner, Krakmandler &c. faaes hos Kofter.
Aarhuus Stifts-Tidende, 1833-02-05
Godt røget Flæsk er at bekomme hos Brændeviinsbrænder S. Thomsen. Aarhuus, den 17de Januar 1833. Godt Rug til Brød er at bekomme hos S. Thomsen. Aarhuus, den 17de Jan. 1833. Formelys 6, 8 a 12 Stkr. til Pdt. kan faaes for 24 s. hos Woer.
Aarhuus Stifts-Tidende, 1833-02-05
Alle Sorter godt, frisk inden, og udenlandsk Haugefrøe faaes atter hos Undertegnede. Thyrsbech pr. Veile, den 8de Jan. 1833. F. Martens, Skovrider.
Aarhuus Stifts-Tidende, 1833-02-05
Undertegnede har en Plads i Commission for et honnet ungt Menneske som har lært Manufacturhandelen, og er forsynet med gode Anbefalinger. Herpaa Reflecterende ville i portofrie Breve henvende sig til Jürgen Raben, Commissionair og Spediteur i Hadersleben.
Aarhuus Stifts-Tidende, 1833-02-05
For en Lærerinde, der kan give Underviisning i Tydsk og Fransk, Musik, og hvad der ellers hører til at være et dannet Fruentimmer, kan Adressekontoiret i Aarhuus anvise en Plads paa Landet, at tiltræde næstkommende 1ste Mai.
Aarhuus Stifts-Tidende, 1833-02-05
En ugift Skytte ønsker sig en Plads. De Reflecterende ville behagelig derom henvende dem til Kjøbmand Chr. Bang i Aarhuus.
Aarhuus Stifts-Tidende, 1833-02-05
Af Aarhuus Hospitals Midler kan 1600 a 1700 Rbd. r. S. erholdes tillaans i Juni Termin 1833 imod anordningsmæssig og betryggende Underpant. C. Rasmussen.
Aarhuus Stifts-Tidende, 1833-02-05
Redigeres, trykkes og udgives 4 Gange ugentlig af Overkrigscommissair A. F. Elmgnist,
Aarhuus Stifts-Tidende, 1833-02-07
No. 22. den 7de Februar. Torsdagen. med Brevposterne Den til Forsendelse. alene privilegerede. Kongelig allernaadigst Btits Tidende.
Aarhuus Stifts-Tidende, 1833-02-07
Aarhuus.
Aarhuus Stifts-Tidende, 1833-02-07
Fædrelandet. Rhvn. den 1ste Februar. J Anledning af Hs. M. Kongens høie Fødselsdag opførtes i Tirsdags Aftes paa det kongl. Theater: "De Danske i Paris, Vaudeville i 2 Acter af Prof. Heiberg, og "Veteranen, eller: det gjæstfrie Tag, ny pantominisk Ballet af Bournonville, Musiken af Zinck. Ved sin Jndtrædelse i den kongl. Loge hilstes den elskede Landsfader med den største Jubel, der atter gjenlød, efter at Publikum havde afsjunget en dertil, ligeledes af Prof. Heiberg forfattet Velkomstsang, ligesom og da D. M. ved Forestillingens Slutning forlode Huset. Sangen var saalydende: Naar Fredrik, her Du træder frem Som Musers Gjæst, Er hver en Fest i Kunstens Hjem En Folkefest. Hvad ellers dulgt i Hjertet boer, Og savner Klang, Paa Læben vorder da til Ord, Til Folkesang. For Fredrik, den elskede Konge Din Manddoms Kraft bevarer sig, Og Hjertet ungt; Og Tiden har ei lagt paa Dig Sit Aag saa tungt. Kun om Dit Scepters Guld den staaer Med venlig HaandEn hellig Perlekrands af Aar, Et trofast Baand, O Fredrik, vor elskede Konge! En fjendtlig Dæmon hærier vild Europas Jord, Og drager frem med Sværd og Jld J blodigt Spor Men her, hvor Folk og Fyrste staae J enig Pagt. En Vognborg Folkets Hjerter slaae, Til hellig Vagt Om Fredrik, den elskede Konge. O Danmark, elskte Fødeland! Gid stedse flye Langt fra din lysegrønne Strand Hver Tordensky, Du ved din Fredrik og din Fred Kan smille glad, Lad tone fra din Blomsterbred, Dit glade Qvad: Hil Fredrik, den elskede Konge! (Ovennævnte Vaudevilles Handling dreier sig fornemmelig om en Feiltagelse eller Forvexling: En dansk Officeer var for 18 Aar siden som Lieutenant kommen til Frankrige med det danske Troppekontingent, havde giftet sig med en fransk Pige (nu Modehandlerinde, kommer nu did som Major, gjenfinder i Boucham sin voxne Datter, men kjender hende ikke, fordi hun har forklædt sig som Yngling og udgiver sig for at være 3 Aar yngre end hendes virkelige Alder 17 Aar; men da Ansigtstræk og øvrige Omstændigheder forvisse ham om, at hendes Moder er hans Hustru, udbryder han i Harme over hendes Utroskab, reiser til Paris, træffer der, paa de Danskes Kaffehuus, sin Datter og hendes Moders Paarørende, og omsider, da hans Kone ogsaa der kommer tilstede, opdages Misforstaaelsen. Stykket er i det Hele morende og interessant, og giver et nyt Beviis paa Prof. Heibergs afgjorte Talent for Vaudevillen. Den flydende Dialog, et lykkeligt Valg af Melodier, de mange heldige Hentydninger paa de Franskes indtil Latterlighed grændsende Uvidenhed i Geographie og Folkehistorie, Skildringer af de danske Reisendes Jndividualitet, m. m. giver Stykket afgjort Krav paa Bifald.)
Aarhuus Stifts-Tidende, 1833-02-07
Den aarlige Universitetshøitidelighed i Anledning af Hs. M. Kongens Fødselsdag holdes i Morgen. Programmet er forfattet af Prof. Madvig.
Aarhuus Stifts-Tidende, 1833-02-07
Odense, den 25de Jan. Jfølge Hs. K. H. vor naadigste Pr. Gouverneurs Befaling lod St. Knuds Kirkes dristige Værge Hr. Brygger Poulsen, i Gaar anstille en Undersøgelse efter Sanct Knuds Skriin, som efter gamle Sagns Lydende findes indmuret ved Siden af Alteret i vor efter ham opnævnte Domkirke. Først fandt man da paa Alterets Sydside en Muurhuling, som er indhuggen i den 3 1/2 Steen tykke Muur, saaledes at der for og bag samme var 1 Steens Tykkelse, men Aabningen selv 1 1/2 Steen, d. c. henved 18 Tommer vid, næsten 2 Alen bred, og omtrent Alen høi; men gandske tom. Tæt ovenfor denne fandtes derimod, i en Høide af omtrent 7 Alen over Chorets Gulv, i samme Flugt, Dybde og Bredde, en anden Fordybning, omtrent 3 Alen høi, og lukket foroven med en flad Bue, og derudi 2de Kister. Een, med kjendelige Spor af udgravet Messing, og kobberforgyldt Beslag, af Egetræuden Laag, indeholdende en Hovedskal og nogle andre Been, nogle Stykker rødt og sort figureret Silketøi, og nogle Puder med nyere Betræk. Denne Kiste var indsluttet i en meget nyere Kasse af Fyrretræ, og har altsaa vistnok været den kongelige, Den anden langagtig fiirkantede Kasse, ogsaa med Knokler og Puder i, er af udskaaren Egetræ, men uden Spor af Metalbeslag. Laagene til Begge vare borte. Resultatet af nærmere Undersøgelse og Foranstaltninger skal i Frem(Jv. Av. tiden vorde meddeelt.
Aarhuus Stifts-Tidende, 1833-02-07
Mærkelig Retssag. J Byen Falslev, i Salling Herred i Fyen, lever og virker i Stilhed og upaa skjønnet en sand Hædermand. Fæstegaardmand Søren Hansen Bonde. J en Række af Aar har har med Duelighed og Held lægt mange Mennesker for saakaldte udvortes Skader, især Arm- og Been Brud, meest uden Betaling, eller i alt Fald mod en saa ringe, at neppe Bekostningerne til Lægemidler dermed vare dækkede, og tidt har han med reent Pengetab foruden Opofrelse af sin Tid, hjulpet sine Medmennesker, fra spæde Børn indtil Oldinger. Denne Mand, hvis private Liv ogsaa iøvrigt er hæderligt, lod sig ifjor overtales til at hjælpe en anden Bonde som man kjørte til ham for en Beenskade, der først var behandlet af en Kvaksalverske, og siden af en Læge, som efter 3 Ugers Cuur skal have erklæret, at der neppe var Andet for, end at sætte Benet af; den Lidende bad Lægen tillade, at han søgte Raad andetsteds, hvilket Lægen strax tillod. Denne Læge har desuden bevidnet, iblandt Andet: "at Senerne og alle bløde Deele paa Benets indvendige Side tildeels vare opløste af Forraadnelse, og Patienten desuden led af en heftig consensuel Feber, samt, at da han begyndte Curen, var Benet "saa brandigt, at en næsten utaalelig Stank kom ham imede da han afløste Forbindingen." - Søren Hansen Bonde beholdt den Lidende i sin Nærhed og havde ham under Cuur i 8 Uger, hvorefter han er kommen saavidt, at han i November f. A. kunde gaae ved en Stok, og nu rimeligviis er endnu langt bedre. For denne Cuur blev Helbrederen sat under Justitiens Tiltale; han indsendte 20 Vidnesbyrd om sine fortjenstlige Handlinger, og søgte om, at Actionen maatte hæves, men fik Afslag. Underdommeren dømte ham til en Mulct af 20 Rbd. Sølv, og at bære Sagens Omkostninger, hvoraf maatte blive Følgen, at, om han 2den Gang gjorde noget Lignende, skulde han sættes paa Vand og Brød, og i Gjentagelsestilfælde i Forbedringshuset, Landsoverretten i Khvn. har nu frikiendt ham aldeles, og paalagt det Offentlige at bære Omkostningerne for begge Retter. Nærmere Oplysninger efter Actstykkerne kunne ventes meddeelte. (Khv. M.)
Aarhuus Stifts-Tidende, 1833-02-07
Fra Holsteen. Da de af Landskabet i Norder Ditmarsken gjorte Betingelser og Toldfrihedens Afstaaelse ei have vundet allernaadigst bifald, har Landskabsforsamlingen besluttet, at udbede sig af Regjeringen nogle Commissairer, for at underhandle denne Sag med dem. - Extraskatten for Fattige i Slesvig og Holsteen er fra dette Aars Begyndelse allernaadigst ophævet; men iøvrigt vedblive de med Hensyn til denne Skat gjeldende Bestemmelser at være i Kraft. - Ved Markedet den 17de og 18de paa Neuen kamp, skrives der fra Altona, mødte omtr. 1400 Heste.
Aarhuus Stifts-Tidende, 1833-02-07
Til Brabant, Frankrig og Tydskland afgik 550 LuxusHeste og 510 Remonteheste, til gode Priser. - Det holsteenske adelige Gods Klein=Königsforde, paa 484 Tdr. Hartkorn, er i sidste Kieler Omslag solgt til Hr. Meyer fra Bremen for 51,000 Rdr. – J Jtzehoe er atter et af Kopper angrebet Huus bleven spærret. – Den 23de Jan. omkom ogsaa 2 unge Mennesker, paa Jsen ved Flensborg.
Aarhuus Stifts-Tidende, 1833-02-07
Veile, den 29de Jan. Vor Konges kjære Fødselsdag blev atter i Aar feiret med fornyet Glæde Efter at Borger-Musikkorpset havde aabnet Festen, samledes Embedsmænd og Borgere, for i Forening, under Hs. H. Hr. Stiftamtmand og Ridder v. Hoppes Forsæde, at hylde Dagen. Baade i Klubben og paa Gjestgivergaarden vare festlige Maaltider arrangerede. Efter at Hs. H. i hiin havde udbragt et i Alles Hjerter gjenklingende "Leve for vor elskede Konge, blev en af Hr. Boye forfattet Sang afsjungen, der endtes med et tredobbelt Hurra. Klubfesten sluttede med et vakkert Bal. Ogsaa paa Gjestgivergaarden blev en af Hr. Krigsraad Deigaard digtet Sang afsjungen. J samme festlige Anledning blev ved vor Havn et Fartøi sat paa Stabelen til 7 a 800 Tdr. Drægtighed. (Veile Av.) Horsens. Dannerfolkets glade Fest, Sjette Frederiks Fødselsdag, feiredes i vor Kreds med Parade af de her garnisonerende Militaire, Borger= og Jægerkorpset, ved hvilken det af Hr. Oberstlieutenant v. Lillienskjold i Chefens, Generalmajor v. Flint's Fraværelse – udbragte: "Længe leve!" gjenlød fra den talrige Forsamlings Læber, og sikkert fra Manges taknemmelige Hjerter i et jublende Hurra. Ved den om Aftenen foranstaltede Soupe paa Raadstue, sahlen der var festligen smykket med tvende vakre Transparenter – udbragte vor Overøvrighed, Hs. H. Hr. Kammerjunker, Amtmand v. Urne, vor elske de Landsfaders Skaal, i Anledning af hvilken de Tilstedeværende i en skjøn Sang tolkede deres Følelser, Festligheden sluttedes med et muntert Bal. (Sk. Av.) Skanderborg. Her, som overalt, hvor Frederik den Eiegode hersker, var den 28de Jan. en sand Glædesdag. Om Aftenen vare omtrent 100 af Byens Jndvaanere samlede til Bal paa Raadstuesahlen. Velmeente Ønsker for den ædle Fyrsteolding lød fra hver Læbe, og tolkedes især ved Afsyngning af en ved Bordet – og siden, efter Manges eenstemmige Ønske, flere Gange gjentagen – af Hr. Apotheker Seidelin forfattet skjøn Sang. Paa et, efter et afham dertil givet Udkast, skjønt oplyst Transparent læstes følgende Linier: Her Enhver paa Fredrik tænker, Skjær Retfærd Hans Gierning lænker; Hvis Han var blandt os tilstede, Da vi nøde dobbelt Glæde. Under Skaalerne, blandt hvilke Hs. Maj. Kongens udbragtes af Hr. Justitsraad Blichfeldt, saluteredes vore Hurraraab med Kanonskud. De i Ballet – der først endtes med Dagens Frembrud – Deeltagende glemte i deres Glæde ikke de Fattige. For de til den indkomne Gaver har Hr. Kæmner Fastrup paatage sig at bespise omtrent 20 af Byens Fattige, at og saa de skulde glædes i Anledning af vor elskede Fyrstes Fødselsdag, en af de følgende Dage. – J det i Anledning af Hs. Maj. høie Fødselsdag foranstalte de Middagsmaaltid, deeltoge 24 af Byens ældste og meest trængende Fattige, nogle over 80 Aar gamle, og eet Par, som om 2 Maaneder kan festligholdderes Guldbryllup. Efter Hr. Kjøbmand Kindlers og Hr. Bygmester Qvists Forslag hentedes de Gamle i Kaner. Skaalerne under Maaltidet udbragtes af en af de ældste Gjester, en 83-aarig Olding. Efter Spiisningen blev dandset; men da den Yngste i Selskabet vel var over 50 Aar, for størstedelen kun Mennet. Kl. 7 om Aftenen hjemkjørtes de trætte Gamle hver til sit Hjem. (Sk. Av.)
Aarhuus Stifts-Tidende, 1833-02-07
Viborg, den 29de Jan. Jgaar feirede vi med sædvanlig Glæde vor elskede Konges Fødselsdag. Om Morgenen og Aftenen passerede Borgercorpsets Janitscharmusik igjennem Gaderne, og om Middagen paraderede Corpset paa Torvet. Om Aftenen var arrangeret et stort Bal i Hr. Kbm. Friis's Gaard paa Torvet, hvori den største Deel af Byens Embedsmænd og Honoratiores deeltoge. Under Bordet udbragte Hs. H. Stiftamtmanden til en Sang under de Tilstedeværendes Jubelraab Ønsker for Hs. Maj. Kongen, Hs. Maj. Dronningen og det hele danske Kongehuus. Med lige Glæde besvaredes en Skaal, udbragt for vort elskede lykkelige Fædreland. Det muntre Bal vedvarede til Kl. 7. (Vib. S.)